ગણેશ આયોજકોને પરમીટ અંગે કોઈપણ પ્રકારની તકલીફ ન પડે તે માટે એક જ જગ્યાએથી પરમીટ મળી રહે તેવી અલગ સુવિધા પોલીસ વિભાગે આપવા તૈયારી દર્શાવી છે. જેથી આયોજકોને આ વિભાગમાંથી બીજા વિભાગમાં ધરમધક્કા ખાવા ન પડે. શાંતિ સમિતિની બેઠકમાં એસપી સુનિલ જોશીએ પોલીસ દ્વારા તમામ પ્રકારની મદદ માટે તૈયારી દર્શાવી છે. જે તે વિભાગને જાણ કરી સમસ્યાના નિરાકરણ માટે ઘટતું કરી દેવાની ખાત્રી પણ આપી હતી. પાલિકા પ્રમુખ પંકજ આહિરે પણ વિસર્જન પહેલાં શહેરના તમામ રસ્તાઓનું સમારકામ ત્વરીત કરી દેવાશે તેવી હૈયાધરપત આપી હતી.